Former sports minister of Kerala makes famous athlete Anju Bobby George wife of Jimmy George!
ప్రముఖ అథ్లెట్‌ని మరొకరికి భార్యని చేసిన మాజీ మంత్రి
కేరళలో క్రీడా శాఖ మంత్రులుగా పనిచేస్తున్న వారికి క్రీడాకారుల గురించే సరిగ్గా అవగాహన లేదని తరచుగా నిరూపితమవుతూనే వుంది.
| Updated:
Jun 9, 2016, 06:32PM IST
కేరళలో క్రీడా శాఖ మంత్రులుగా పనిచేస్తున్న వారికి క్రీడాకారుల గురించే సరిగ్గా అవగాహన లేదని తరచుగా నిరూపితమవుతూనే వుంది. మొన్నటికి మొన్న ప్రముఖ ప్రపంచ బాక్సింగ్ లెజెండ్ ముహమ్మద్ అలీ చనిపోతే, అతడు మా కేరళ వాడే.. కేరళకి చాలా గొప్ప పేరు తెచ్చాడని ఓ టీవీ ఛానెల్‌కి ఇంటర్వ్యూ ఇచ్చి దారుణంగా విమర్శలపాలయ్యాడు ప్రస్తుత క్రీడా శాఖ మంత్రి ఈ.పీ. జయరాజన్. అది మరువక ముందే కొత్తగా క్రడా శాఖ మంత్రిగా బాధ్యతలు తీసుకున్న తనని మర్యాదపూర్వకంగా కలవడానికొచ్చిన కేరళ స్పోర్ట్స్ కౌన్సిల్‌కి ప్రెసిడెంట్, ప్రముఖ అథ్లెట్.. అర్జున్ అవార్డ్ విన్నర్ అయినటువంటి అంజు బాబీ జార్జ్‌ని అవినీతిపరుపాలు అని అవమానించి మరోమారు వార్తల్లోకెక్కాడీ మినిష్టర్. "తనని గత ప్రభుత్వం నియమించింది కనుక తాను యూడీఫ్ కూటమికి చెందిన మనిషిని" అని జయరాజన్ అవమానించి పంపించినట్టుగా అంజూ బి జార్జ్ ఆరోపించింది. దీంతో అంజూ బీ జార్జ్‌కి బాసటగా నిలిచి ప్రస్తుత మంత్రిని విమర్శించాలనే ఉద్దేశంతో ప్రెస్ మీట్ పెట్టిన మాజీ క్రీడా శాఖ మంత్రి కే.సుధాకరన్... జయరాజన్‌కి క్రీడలపై అసలు అవగాహనే లేదంటూ విమర్శలు ఎక్కుపెట్టారు. ఇదేక్రమంలో జయరాజన్ చేతిలో వేధింపులకి గురైన అంజు బాబీ జార్జ్‌ని వెనకేసుకొచ్చే ప్రయత్నం చేసిన సుధాకరన్ ... "అంజు బాబీ జార్జ్ గురించి ఎవరికి తెలియదు ? ఆమే కాదు.. ఆమె భర్త జిమ్మీ జార్జ్ కుటుంబం అంతా కేరళ క్రీడాభివృద్ధి కోసం ఎంతో పాటుపడ్డారు" అని వ్యాఖ్యానించారు. వాస్తవానికి అంజు బాబీ జార్జ్ భర్త పేరు రాబర్ట్ బాబీ జార్జ్. రాబర్ట్ జార్జ్ కూడా ప్రముఖ క్రీడాకారుడే కావడంతోపాటు ఆమెకి కోచ్‌గా వ్యవహరించింది సైతం అతడే. కానీ ఆ విషయం తెలియని సుధాకరన్... తానేదో అన్నీ తెలిసినవాడిలా... జయరాజన్‌కి క్రీడల గురించి ఏమీ తెలియదంటూ విమర్శలకి దిగాడు. ఇప్పుడు సుధాకరన్‌కి క్రీడలపై ఎంత అవగాహన వుందో తెలిసిన కేరళ నెటిజెన్స్ అతడిని సోషల్ మీడియాలో ఓ ఆట ఆడుకుంటున్నారు.
SOURCE :-